ગુજરાતી ફિલ્મોમાં પોતે આજે બોલે છે એવી જ શરારતી અદાથી રમેશ મહેતા ઉર્ફે રમેશચંદ્ર મહેતા, પોતાના હું એનો વર છું શીર્ષકના નાટક્ને દિલ્હી લઈ જવા વિશે આવું બોલ્યા. જાહેર બાંધકામ ખાતામાં ઉપલેટા, લીલિયા, અમરેલી વગેરે સ્થળોએ મિસ્ત્રી તરીકે નોકરી બજાવી ચૂકેલા સરકારી કર્મચારી, એમના સાહેબ પાસે આમ બોલ્યા. આ પહેલાં નાટકો માટે, અને નાટકોનું ભણવા માટે બાર મહિના સુધી સતત રજાઓ ભોગવી ચૂક્યા હતા. અને હાજર થવાની નોટિસ મળતાં વળી હાજર થતાંવેંત પાછી હું એનો વર છું નામના નાટકમાં દિલ્હી જઈને કામ કરવા માટે એક મહિનાની રજા માગતા હતા.